**Statutter for bruk av midler testamentert av Martin Østevik.**

**Heretter kalt Østeviks Minnefond.**

**1.**Martin Østevik som døde i Canada 22.04.1977, skrev i sitt testamente: «Jeg testamenterer all min eiendom av eithvert slag i kongeriket Norge til Eldrehjemmet i Kolvereid. Jeg oppnevner lensmann BIRGER ØVERÅS, 7970 Kolvereid, Norge, som enetestamentfullbyrder til å avhende min eiendom i Norge». Midlene utgjorde pr. 01.01.1993 kr. 413.441,06 som ble satt inn på bankkonto 4467.65.90029.

Fondsmidlene omtales heretter som: ØSTEVIKS MINNEFOND.

**2 .** Kolvereid Aldersheim, som er nevnt i testamente, er nedlagt. Nærøy Eldresenter ble bygd for å overta – og beboerne på hjemmet ble flyttet, dels til Nærøy Bo- og behandlingssenter, dels til Bjørkåstunet. De testamenterte midler kan derfor anvendes til formål ved Nærøy Bo- og behandlingssenter, Bjørkåstunet, samt til trygdeboliger bygget i tilknytning til disse institusjoner.

**3.** Midlene skal nyttes til fellestiltak for beboerne ved institusjonene nevnt i punkt 2.

En kan særlig nevne:

* Utflukter og turer
* Velferdsarrangementer
* Tilleggsutstyr til normal innredning

Midlene skal ikke nyttes til bygningsmessige endringer eller andre formål som med rimelighet bør dekkes av huseier eller andre instanser.

I særlige tilfeller kan støtte gis til tiltak for enkeltpersoner.

**4.** Både renter og innestående kapital kan nyttes ved de utbetalinger som skjer. Regnskap føres av Nærøysund kommune v/økonomiavdelingen. Revisjon av regnskapet foretas av Nærøysund kommunes revisor.

**5.** Kommunestyret velger et styre på 3 personer til å forvalte fondet. Styrets funksjonstid følger valgperioden.

**6.** Styret avholdet årsmøtet i løpet av juni hvert år til godkjenning av regnskap og årsberetning. Eller innkalles styret når leder eller minst to styremedlemmer ber om det.

**7.** Endringer i disse statuttene kan gjøres når hele styret er enig. Endringer i punkt 2 kan imidlertid bare gjøres når nye institusjoner erstatter de som er nevnt, eller det på Kolvereid blir etablert nye institusjoner med samme formål.

**De reviderte statuttene ble vedtatt på årsmøtet 23.06.2020**.

Amund Hellesø Terje Settenøy Mildrid Finnehaug